కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
Ind vs Aus: ‘సెకండ్ ఇన్నింగ్స్’ షమీ.. పేసర్ ఖాతాలో అరుదైన రికార్డ్
పెర్త్ టెస్ట్ తొలి ఇన్నింగ్స్‌లో  ఒక్క వికెట్ కూడా తీయలేకపోయిన షమీ.. రెండో ఇన్నింగ్స్‌లో ఆరు వికెట్లతో అద్భుత ప్రదర్శన చేశాడు. ఓ కేలండర్ ఇయర్లో అత్యధిక వికెట్లు తీసిన భారత బౌలర్‌గా రికార్డ్ క్రియేట్ చేశాడు.
Samayam Telugu | Updated:
Dec 19, 2018, 01:39PM IST
Ind vs Aus: ‘సెకండ్ ఇన్నింగ్స్’ షమీ.. పేసర్ ఖాతాలో అరుదైన రికార్డ్
హైలైట్స్
పెర్త్ టెస్ట్ తొలి ఇన్నింగ్స్‌లో ఒక్క వికెట్ కూడా తీయలేకపోయిన షమీ.. రెండో ఇన్నింగ్స్‌లో ఆరు వికెట్లు పడగొట్టాడు.
ఈ ఏడాది విదేశీ గడ్డపై జరిగిన టెస్టుల్లో షమీ 43 వికెట్లు తీశాడు. దీంతో ఓ కేలండర్ ఇయర్లో అత్యధిక వికెట్లు తీసిన భారత బౌలర్‌గా రికార్డ్ సాధించాడు.
పెర్త్ టెస్టు రెండో ఇన్నింగ్స్‌లో మహ్మద్ షమీ 56 పరుగులిచ్చి ఆరు వికెట్లు తీయడంతో ఆస్ట్రేలియా 243 పరుగులకు ఆలౌట్ అయ్యింది. షమీ బౌన్సర్ల ధాటికి ఆసీస్ బ్యాట్స్‌మెన్ విలవిల్లాడారు. ఉస్మాన్ ఖవాజా, షాన్ మార్ష్, ట్రావిస్ హెడ్, టిమ్ పైన్ లాంటి ఆటగాళ్లు షమీకి వికెట్లు సమర్పించుకున్నారు. రెండో ఇన్నింగ్స్‌లో ఆరు వికెట్లు కూల్చిన షమీ.. అనిల్ కుంబ్లే రికార్డును బ్రేక్ చేశాడు. విదేశాల్లో ఓ కేలండర్ ఇయర్‌లో అత్యధిక వికెట్లు తీసిన భారత బౌలర్‌గా రికార్డ్ చేశాడు.
2006లో అనిల్ కుంబ్లే విదేశీ గడ్డ మీద 41 వికెట్లు తీయగా.. ఆ రికార్డును షమీ అధిగమించాడు. షమీ ఈ ఏడాది టెస్టుల్లో విదేశీ గడ్డ మీద 43 వికెట్లు పడగొట్టాడు. వీరు మినహా మరే ఇతర భారత బౌలర్ కూడా ఒక కేలండర్ ఇయర్లో విదేశాల్లో 40 వికెట్లు తీయలేదు.
పెర్త్ టెస్ట్ తొలి ఇన్నింగ్స్‌లో ఒక్క వికెట్ కూడా తీయలేకపోయిన షమీ.. రెండో ఇన్నింగ్స్‌లో కెరీర్లోనే అత్యుత్తమ గణాంకాలు నమోదు చేయడం విశేషం. షమీ ఈ ఏడాది టెస్టుల్లో 28 వికెట్లను రెండో ఇన్నింగ్స్‌లోనే పడగొట్టడం గమనార్హం.
నాలుగో రోజు ఆట ముగిసే సమయానికి భారత్ ఐదు వికెట్ల నష్టానికి 112 పరుగులతో నిలిచింది. పంత్ (9), హనుమ విహారీ (24) క్రీజ్‌లో ఉన్నారు. భారత్ విజయం సాధించాలంటే ఆఖరి రోజు మరో 175 పరుగులు చేయాల్సి ఉంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.